Klabauci

Klabauci ir ciems Krāslavas novada Asūnes pagastā. Atrodas pagasta dienvidu daļā 2 km no pagasta centra Asūnes, 11 km no Dagdas un 240 km no Rīgas.

Apdzīvotā vieta atrodas pie vietējā autoceļa V606 (Dagda—Asūne—Vorzova). Ciema teritorijā atrodas valsts nozīmes arheoloģijas piemineklis — Klabauču pilskalns un vietējās nozīmes arheoloģijas piemineklis — Klabauču senkapi (Turku kapi).

1897. gadā katoļu ciemā bija 21 sēta ar 105 cilvēkiem.

 Atsauces